البتاع

البتاع The Thing اغنيه مصريه تأليف احمد فؤاد نجم و تلحين و غنا الشيخ امام

 كلمات 

ياللى فتحت البتاع فتحك علا مقـفـول

لإن اصـل البتاع واصل علا موصول

فـأى شـئ ف البتاع الناس تشوف علاطول

و الناس تموت ف البتاع فيبقا مين مسئول ؟

.....

و إزاى هـتفتح بـتاع ف وسط ناس بتقول

بـإن هـذا البتاع جاب الخراب مشمول

لإن حتة بـتاع جاهل غبى مخبول

أمـر بـفتح البتاع لإنه كان مسطول

.....

و بـعد فـتح البتاع جابـو الهوا المنقول

نـكش عشوش البتاع وهد كـل اصـول

و فات ف غيط البتاع قام سمم المحصول

و خللا لـون البتاع اصفر هزيل مهزول

.....

و سـاد قانون البتاع ولا عله ولا مـعلـول

فالقاضى تبع البتاع و الحق ع المقـتول

و الجهل زاد ف البتاع ولا مقرى ولا منقول

و الخوف سرح ف البتاع خللا الديابه تصول

.....

يـبقا البتاع ف البتاع و الناس صايبها ذهول

و ان حد قال دا البتاع يقولو له مش معقول

و ناس تعيش بالبتاع و ناس تـمـوت بالفول

و نـاس تنام ع البتاع و ناس تنام كشـــكول

.....

آدى اللى جابه البتاع جاب الخراب مشمول

لإن حتة بتاع مـخلب لراس الغول

بـاع البتاع بالبتاع و عشان يعيش علاطول

عـين حرس بالبتاع و برضه مات مقتول

 لينكات برانيه 
 يوتيوب
https://m.youtube.com/watch?v=XWeoC2J0XFM

 مصادر 

تصنيف:اغانى باللغه المصريه
تصنيف:احمد فؤاد نجم
تصنيف:الشيخ امام
تصنيف:كلمات اغانى